[pic] | COMISIA EUROPEANĂ |

Bruxelles, 24.6.2010

COM(2010)303 final

2010/0164 (NLE)

Propunere de

Deci zie a Consiliului și a reprezentanților guvernelor statelor membre ale Uniunii Europene reuniți în cadrul Consiliului

privind semnarea și aplicarea provizorie a Acordului euro-mediteranean privind serviciile aeriene între Uniunea Europeană și statele sale membre, pe de o parte, și Regatul Hașemit al Iordaniei, pe de altă parte

EXPUNERE DE MOTIVE

1. Contextul propunerii |

Motivele și obiectivele propunerii Acordul euro-mediteranean privind serviciile aeriene între Uniunea Europeană și statele sale membre, pe de o parte, și Regatul Hașemit al Iordaniei, pe de altă parte, a fost negociat în temeiul mandatului primit din partea Consiliului în noiembrie 2007. Serviciile aeriene dintre UE și Iordania sunt exploatate în prezent în temeiul acordurilor bilaterale încheiate individual de statele membre și Iordania. Prezentul acord face parte din politica de vecinătate a UE de înlocuire a rețelei de acorduri bilaterale prin instituirea unui spațiu aerian comun euro-mediteranean între UE și partenerii săi mediteraneeni. Acordul vizează: - deschiderea progresivă a pieței cu privire la accesul la rute și la capacități pe bază de reciprocitate; - nediscriminarea și condiții echitabile de concurență pentru agenții economici pe baza principiilor din tratatele UE; - alinierea legislației iordaniene în domeniul aviației la legislația UE privind aspecte precum siguranța, securitatea și managementul traficului aerian. Acordul prevede posibilitatea extinderii sale în vederea creării, împreună cu toți ceilalți parteneri mediteraneeni, a unui spațiu aerian comun euro-mediteranean. |

Contextul general Mandatul de negociere a stabilit obiectivul instituirii unui spațiu aerian comun euro-mediteranean între UE și Iordania. Acest obiectiv extinde în mare măsură domeniul de aplicare a normelor și dispozițiilor pieței unice pentru transportul aerian din UE pentru a include Iordania, astfel încât companiile aeriene europene și iordaniene să poată furniza servicii aeriene fără restricții. Pe baza directivelor de negociere a mandatului, ambele părți au parafat la 17 martie 2010 un proiect de acord cu Iordania. |

Dispoziții în vigoare în domeniul propunerii Dispozițiile acordului prevalează asupra dispozițiilor acordurilor bilaterale privind serviciile aeriene existente între statele membre și Iordania. |

Coerența cu celelalte politici și obiective ale Uniunii Încheierea unui acord euro-mediteranean privind serviciile aeriene cu Iordania a reprezentat o prioritate pentru UE și constituie un element important în dezvoltarea politicii europene de vecinătate, astfel cum a fost definită în Comunicarea COM(2005) 79 final a Comisiei intitulată „Dezvoltarea agendei politicii externe comunitare în domeniul aviației” și în Comunicarea COM(2008) 596 final a Comisiei intitulată „Un spațiu aerian comun cu țările vecine până în 2010 - Raport privind progresele înregistrate” . |

2. Consultarea părților interesate și evaluarea impactului |

Consultarea părților interesate |

Metode de consultare, principale sectoare vizate și profilul general al respondenților Pe parcursul procesului de negociere, Comisia s-a consultat cu părțile interesate, în special prin intermediul reuniunilor periodice ale comitetului special și ale forumului consultativ constituit din reprezentanți ai transportatorilor aerieni, ai aeroporturilor și ai organizațiilor sindicale. |

Rezumatul contribuțiilor și modul în care au fost luate în considerare Toate observațiile primite de la părțile interesate au fost luate în considerare la pregătirea poziției de negociere a Uniunii. |

Obținerea și utilizarea expertizei |

Nu a fost necesar să se recurgă la expertiză externă. |

Evaluarea impactului Acordul asigură instituirea progresivă a unui spațiu aerian comun euro-mediteranean cu Iordania. Un raport elaborat pentru Comisie în 2007 de către consultanți a estimat că un acord euro-mediteranean privind serviciile aeriene cu Iordania ar genera 54 000 de pasageri suplimentari și beneficii pentru consumatori de până la 30 de milioane EUR în primul an de deschidere efectivă a pieței. Raportul a fost pus la dispoziția statelor membre și a părților interesate prin intermediul bazei de date CIRCA. Acordul instituie un comitet mixt care va fi responsabil de examinarea punerii în aplicare a acordului și a impactului acestuia. |

3. Elemente juridice ale propunerii |

Rezumatul acțiunii propuse Acordul cuprinde textul propriu-zis conținând principiile fundamentale și trei anexe: anexa 1 privind drepturile de trafic, anexa 2 privind dispozițiile tranzitorii și anexa 3 care conține legislația europeană în domeniul aviației care urmează să fie preluată de către Iordania. |

Temeiul juridic Articolul 207 alineatul (5) coroborat cu articolul 218 alineatele (2), (5) și (7) din Tratatul privind funcționarea Uniunii Europene |

Principiul subsidiarității Principiul subsidiarității se aplică în măsura în care propunerea nu intră sub incidența competențelor exclusive ale Uniunii. |

Obiectivele propunerii nu pot fi atinse într-o măsură suficientă de către statele membre din următorul (următoarele) motiv(e). |

Prin instituirea unui spațiu aerian euro-mediteranean, acordul va extinde legislația europeană în domeniul aviației pentru a include Iordania. În special, Iordania va prelua legislația UE în domenii importante precum siguranța, securitatea și managementul traficului aerian. Acordul va înlocui acordurile existente încheiate de statele membre în mod individual. Acordul creează în mod simultan pentru toți transportatorii aerieni din Uniune condiții uniforme de acces pe piață și stabilește noi dispoziții de cooperare în materie de reglementare între Uniunea Europeană și Iordania în domenii esențiale pentru operarea eficientă în condiții de siguranță și securitate a serviciilor aeriene. Astfel de dispoziții pot fi stabilite numai la nivel comunitar, deoarece implică un număr de domenii care sunt de competența exclusivă a Uniunii. |

Acțiunea la nivelul Uniunii va realiza mai bine obiectivele propunerii din următorul (următoarele) motive(e). |

Acordul prevede extinderea simultană a termenilor săi la cele 27 de state membre, prin aplicarea acelorași norme fără discriminare și în interesul tuturor transportatorilor aerieni din Uniune, indiferent de naționalitate. Transportatorii vor putea astfel să opereze liber dinspre orice punct situat în Uniunea Europeană înspre orice punct situat în Iordania, lucru care nu este valabil în prezent. |

Eliminarea tuturor obstacolelor în calea accesului pe piață dintre UE și Iordania nu numai că va atrage noi transportatori pe piață și va crea oportunități de operare către aeroporturile insuficient exploatate, ci, în același timp, va facilita de asemenea consolidarea între transportatorii aerieni ai UE. |

Acordul garantează accesul tuturor transportatorilor din UE la oportunități comerciale, precum posibilitatea de a stabili prețurile în mod liber. Un alt obiectiv al mandatului este de a se crea condiții de concurență echitabilă între toți transportatorii aerieni europeni și iordanieni și acest lucru impune o cooperare strânsă în materie de reglementare, care poate fi realizată numai la nivelul Uniunii. |

Prin urmare, propunerea respectă principiul subsidiarității. |

Principiul proporționalității Propunerea este conformă cu principiul proporționalității din următoarele motive. |

Se va institui un comitet mixt pentru discutarea aspectelor legate de punerea în aplicare a acordului. Comitetul mixt va încuraja schimburile la nivel de experți cu privire la noile inițiative sau progrese legislative sau în materie de reglementare și va examina domeniile care ar putea fi incluse ulterior în acord. Comitetul mixt va fi constituit din reprezentanți ai Comisiei și ai statelor membre. |

Mai mult, statele membre vor continua să îndeplinească sarcinile administrative pe care le efectuează în mod tradițional în contextul transportului aerian internațional, însă în condiții de aplicare uniformă a unor norme comune. |

Alegerea instrumentelor |

Instrumente propuse: acord internațional |

Alte instrumente nu ar fi adecvate din următorul (următoarele) motiv(e). Numai prin acorduri internaționale se pot stabili dispoziții în materie de relații externe în domeniul aviației. |

4. Implicații bugetare |

Propunerea nu are implicații asupra bugetului Uniunii. |

2010/0164 (NLE)

Propunere de

Decizie a Consiliului și a reprezentanților guvernelor statelor membre ale Uniunii Europene reuniți în cadrul Consiliului

privind semnarea și aplicarea provizorie a Acordului euro-mediteranean privind serviciile aeriene între Uniunea Europeană și statele sale membre, pe de o parte, și Regatul Hașemit al Iordaniei, pe de altă parte

CONSILIUL UNIUNII EUROPENE ȘI REPREZENTANȚII GUVERNELOR STATELOR MEMBRE REUNIȚI ÎN CADRUL CONSILIULUI,

având în vedere Tratatul privind funcționarea Uniunii Europene, în special articolul 207 alineatul (5), coroborat cu articolul 218 alineatele (2), (5) și (7),

întrucât

1. Comisia a negociat în numele Uniunii Europene și al statelor membre un acord euro-mediteranean privind serviciile aeriene cu Regatul Hașemit al Iordaniei (denumit în continuare „acordul”) în conformitate cu decizia Consiliului de autorizare a Comisiei în vederea deschiderii negocierilor.

2. Acordul a fost parafat la 17 martie 2010.

3. Acordul negociat de Comisie trebuie semnat și aplicat provizoriu de Uniunea Europeană și statele membre, sub rezerva încheierii sale la o dată ulterioară.

4. Este necesar să se stabilească dispoziții procedurale pentru a se decide, dacă este cazul, modul în care se poate întrerupe aplicarea provizorie a acordului. De asemenea, este necesar să se stabilească dispozițiile procedurale adecvate privind participarea Uniunii și a statelor membre la comitetul mixt instituit în temeiul articolului 21 din acord și la procedurile de soluționare a litigiilor prevăzute la articolul 22 din acord, precum și la punerea în aplicare a anumitor dispoziții ale acordului privind siguranța și securitatea.

ADOPTĂ PREZENTA DECIZIE:

Articolul 1 (Semnarea)

1. Prin prezenta se aprobă, în numele Uniunii Europene, semnarea Acordului euro-mediteranean privind serviciile aeriene între Uniunea Europeană și statele sale membre, pe de o parte, și Regatul Hașemit al Iordaniei, pe de altă parte (denumit în continuare „acordul”), sub rezerva unei decizii a Consiliului privind încheierea acordului. Textul acordului este anexat la prezenta decizie.

2. Președintele Consiliului este autorizat să desemneze persoana (persoanele) împuternicită(e) să semneze acordul în numele Uniunii Europene, sub rezerva încheierii acestuia.

Articolul 2 (Aplicarea provizorie)

Până la intrarea sa în vigoare, acordul se va aplica provizoriu de către Uniune și de către statele membre, în conformitate cu legislația națională, din prima zi a lunii care urmează cel mai devreme (i) datei ultimei note prin care părțile și-au notificat reciproc încheierea procedurilor necesare pentru aplicarea provizorie a acordului sau (ii) datei când se încheie 12 luni de la semnarea acordului.

Articolul 3 (Comitetul mixt)

1. Uniunea Europeană și statele membre sunt reprezentate în comitetul mixt instituit în temeiul articolului 21 din acord de reprezentanți ai Comisiei Europene și ai statelor membre.

2. Poziția care urmează să fie adoptată de către Uniunea Europeană și statele membre în cadrul comitetului mixt în ceea ce privește aspecte care țin de competența exclusivă a UE și care nu necesită adoptarea unei decizii cu efecte juridice este stabilită de către Comisia Europeană și notificată în prealabil Consiliului și statelor membre.

3. În ceea ce privește deciziile comitetului mixt cu privire la aspecte care intră sub incidența competenței UE, poziția care urmează să fie adoptată de către Uniunea Europeană și statele membre va fi adoptată de către Consiliu, hotărând cu majoritate calificată, la propunerea Comisiei Europene, cu excepția cazului în care procedurile de vot aplicabile stabilite în tratatele UE prevăd altfel.

4. În ceea ce privește deciziile comitetului mixt cu privire la aspecte care țin de competența statelor membre, poziția care urmează să fie adoptată de către Uniunea Europeană și statele membre va fi adoptată de către Consiliu, hotărând în unanimitate, la propunerea Comisiei Europene sau a statelor membre, cu excepția cazului în care un stat membru a informat Secretariatul general al Consiliului în termen de o lună de la adoptarea poziției respective că acceptă decizia care urmează să fie adoptată de către Comitetul mixt numai cu acordul organismelor sale legislative.

Articolul 4 (Soluționarea litigiilor)

1. Comisia reprezintă Uniunea Europeană și statele membre în cadrul procedurilor de soluționare a litigiilor prevăzute la articolul 22 din acord.

2. Decizia privind suspendarea aplicării avantajelor prevăzute la articolul 22 alineatul (7) din acord se ia de către Consiliu pe baza propunerii Comisiei. Consiliul decide cu majoritate calificată.

3. Orice altă măsură adecvată care urmează a fi luată în temeiul articolului 22 din acord privind aspecte care țin de competența UE este adoptată de Comisie, asistată de un comitet special format din reprezentanți ai statelor membre desemnați de Consiliu.

Articolul 5 (Informarea Comisiei)

1. Statele membre informează în prealabil Comisia cu privire la orice decizie pe care au intenția de a o adopta, în temeiul articolelor 3 și 4 din acord, referitoare la refuzarea, revocarea, suspendarea sau limitarea autorizației unui transportator aerian.

2. Statele membre informează imediat Comisia cu privire la orice cerere sau notificare formulată sau primită în temeiul articolului 13 (Siguranța aeriană) al acordului.

3. Statele membre informează imediat Comisia cu privire la orice cerere sau notificare formulată sau primită în temeiul articolului 14 (Securitate aeriană) al acordului.

Adoptată la Bruxelles, […]

Pentru Consiliu

Președintele […]